Reisenotater: juni 2012
skip to main | skip to sidebar
Reisenotater
Notater fra reiser med og uten barn som kan være til nytte for selvstendige reisende.
søndag 3. juni 2012
Syros
Havnepromenaden i Ermoupoli
Hvis du blir lei av små, hvitkalkede byer kan det være verdt å legge turen til Syros for å få et snev av byferie i øyloffingen. Syros sin havneby Ermoupoli er med sine 13000 innbyggere den største byen på Kykladene og skiller seg ut fra andre byer man besøker på øyloffing. Da vi var i byen i 2002 var byen i ferd med å gjenvinne sin fordums glans fra sin tid som Hellas' viktigste havn på 1800-tallet.
Ermoupoli
Hovedstaden i Kykladene er i seg selv verdt et par dager for å utforske en by som lever på mer enn bare turister. Spis middag i et trangt smug eller ta en drink på det store torget foran rådhuset.
Ano Syros
Den katolske bydelen i Ermoupoli på en av høydene over byen, med lange trapper og smale gater. Toppes med et kloster med bra utsikt.
Galissas
Turistby med en av Syros beste strender. Populær blant toppløse 60-åringer.
Lagt inn av Tom Widerøe kl. 19.11 Ingen kommentarer:
Etiketter: backpacking, by, hellas, syros
Plassering: Syros, 84100, Hellas
Galissas
Stranden på Galissas
Man må komme seg ut av havnebyen for å finne en god strand på Syros. Vi tok en busstur til Galissas, som er en typisk badeby på vestsiden av øya som domineres av hoteller og en campingplass. Butikker og tavernaer er samlet i nærheten av stranden.
Det var påfallende mange pensjonister på stranden, hvorav alt for mange var toppløse, men også en del av den yngre lokalbefolkningen hadde funnet veien hit. Solsenger med parasoll er å få leid, skjønt kvaliteten viste seg å være ymse. Det kunne være litt steiner i sanden på land, men ute i vannet var det kun fin sandbunn. En del sjøgress drev rundt i vannet, trolig på grunn av mye vind dagene i forveien.
Vær oppmerksom på at det kan bli trangere på bussen på vei tilbake til Ermoupolis enn på veien ut, fordi turistene som bor rundt om på øya gjerne tilbringer kvelden på byen.
Lagt inn av Tom Widerøe kl. 19.08 Ingen kommentarer:
Etiketter: Galissas, hellas, strand
Plassering: Poseidonias-Galissa, Ano Syros 84100, Hellas
Ano Syros
Et esel er fortsatt den enkleste måten å transportere sementsekker gjennom de trange gatene
En av de to høydene bak Ermoupolis heter Ano Syros. Befolkningen her er tradisjonelt katolsk. Syros har nemlig en stor katolsk befolkning etter at øya under ottomansk tid var under fransk beskyttelse.
Det skal gå busser opp hit fra sentrum, men det er mer interessant å gå opp den lange trappen som starter på nordsiden av rådhuset. Når man kommer til toppen skifter bebyggelsen karakter til mindre hus og trangere gater. Her er det også et stort katolsk kloster og en flott utsikt over byen.
Lagt inn av Tom Widerøe kl. 19.05 Ingen kommentarer:
Etiketter: ano syros, hellas, syros
Plassering: Andrea Karga 6, Ano Syros 84100, Hellas
Ermoupoli
Rådhuset
Havnebyen på Syros er den største byen på Kykladene og er øygruppens administrative sentrum. Den var Hellas' viktigste havneby på slutten av 1800-tallet, og velstående skipsredere har bygget mer fasjonable bygninger enn man vanligvis ser på greske øyer. Byen hadde forfalt i løpet av dårlige tider tidligere på 1900-tallet, men var i ferd med å gjenvinne fordums prakt da vi var der i 2002. Hvordan byen klarer seg gjennom nåtidens finanskrise er ikke godt å si.
Skumring på Plateia Miaouli, byens store torg foran rådhuset
Ermoupoli er dermed en slags storby i miniatyr. Vi så for en gangs skyld flere grekere enn turister, og butikkutvalget er mer rikholdig og hverdagslig enn de evinnelige juggel- og suvenirbutikkene som dominerer de mindre byene. Byen strekker seg fra den lange havnepromenaden oppover to høyder som toppes med hvert sitt kloster, en katolsk og en ortodoks. Samlingspunket er Plateia Miaouli, et stort, brolagt torg med rikelig med kafeer og plantede palmer foran det monumentale rådhuset midt i byen.
Fisk til salgs i markedsgaten mellom torget og havnen
Like ved ligger Theater Apollon, byens eget lille operahus, som skal være en miniatyrkopi av La Scala i Milano. Selv om det ikke var noen forestilling mens vi var der, lot det seg gjøre å gå inn  for å se på salen mot en mindre billettpris. Selv om salen er svært liten mangler den ingen ting av hva en fullverdig operasal skal ha. Den har flere etasjer med losjebalkonger, og taket er dekorert med malerier av antikkens dramatikere og barokkens komponister. Det kan virke som man har forsøkt å stappe Nationaltheatrets utsmykninger rundt Torshovteaterets scene.
Theater Apollon, angivelig en miniatyrutgave av La Scala
Bak rådhuset ligger et lite arkeologisk museum, med funn gjort på Kykladene som strekker seg fra den tidlige kykladiske epoken rundt 3000 f.kr og frem til romersk tid. Mens det meste av gresk arkeologi forbindes med antikken eller den minoiske kulturen, ser vi her gjenstander fra de omkringliggende øyer fra en tid som går enda lenger tilbake. Det er et must å stikke innom her hvis man først er i byen og har et minimum av interesse for historie.
Noen strand å snakke om finnes ikke i denne byen, men det er populært å svømme fra kaien i et område like nord for torget.
Klart for middag i en rolig sidegate
Lagt inn av Tom Widerøe kl. 19.04 Ingen kommentarer:
Etiketter: by, ermoupolis, hellas, syros
Plassering: Plateia Miaouli, Ermoupoli 84100, Hellas
Nyere innlegg Eldre innlegg Start
Abonner på: Innlegg (Atom)
Steder jeg har reist
USA
New York
San Diego
Downtown og Gaslamp Quarter
Balboa Park
Old Town
Coronado Island
Seaport Village
Little Italy
Sightseeingtur med trolley
Mat og drikke
Portugal
Lisboa
Sentrum
Alfama
Bairro Alto
Maten i Lisboa
Shopping i Lisboa
Hotellet
Reisedagboken fra Lisboa
Algarve
Lagos
Lagos by
Ponta da Piedade med båt
Ponta da Piedade til fots
Strender
Mat og drikker
Reise dit
Sagres
Cabo de Sao Vicente
Sagres by
Fortaleza de Sagres
Mat
Alvor
Mat
Praia da Rocha
Mat
Aqualand
Zoo de Lagos
London
Italia
Toscana
Venezia
Caorle
Grado
Spania
Gibraltar
Reise dit
Gibraltar by
Gibraltarklippen
Lunsj
Granada
Reise dit
Sentrum
Alhambra
Ronda
Mat
Casares
Mat
Sabinillas og La Duquesa
La Duquesa
Sabinillas
Strender
Jogging
Vannverket
Mat
Estepona
Mat
Puerto Banus
Jordan
Kroatia
Hellas
Santorini
Fira
Oia
Akrotiri
Mesaria
Vulkan
Kaldera
Naxos
Naxos by
Kastro
Portara
Agios Georgios
Grotta
Syd for sentrum
Chalki
Apollon
Agios Prokopios
Agia Anna
Dimitras tempel
Mikri Vigla
Serifos
Chora
Livadi
Strender
Syros
Ermoupoli
Ano Syros
Galissas
Berlin
Manila
Intramuros
Makati
Fort Santiago
Corregidor Island
Bryllup
Mall of Asia
Overnatting
Mat og drikke
Egypt
Kairo
Sentrum
Islamic Cairo
Egyptiske museum
Pyramidene på Giza
Pyramidene i Saqqara
Byliv i Kairo
Kultur i Kairo
Mat i Kairo
Shopping i Kairo
Rekreasjon i Kairo
Lotus Hotel
Luxor
Østsiden av Luxor
Vestsiden Luxor
Luxors Nekropolis
Tempelkomplekset i Karnak
Seiltur med felucca på Nilen
Byliv i Luxor
Mat i Luxor
Severdigheter i Luxor
Rekreasjon i Luxor
Shopping i Luxor
Amon el Gazira Hotel
Hurghada
Sigala
Strender
Oppsummering
Golden Sun Hotel
Dahab
Assalah
Dahab City
Bading i Dahab
Byliv i Dahab
Mat i Dahab
Severdigheter og aktiviteter i Dahab
Shopping i Dahab
Seven Heaven Hotel
Sinaifjellet
Om meg
Tom Widerøe
Webutvikler og trebarnsfar. Blogger om reiser og universell utforming. Har ellers ikke så mye å si.
Vis hele profilen min
Bloggarkiv
►  2016 (56)
►  juli (28)
►  juni (2)
►  mars (26)
►  2015 (66)
►  august (1)
►  juli (32)
►  juni (7)
►  mai (23)
►  april (3)
►  2014 (23)
►  oktober (5)
►  mai (1)
►  april (17)
►  2013 (67)
►  oktober (24)
►  september (14)
►  juli (29)
▼  2012 (37)
▼  juni (4)
Syros
Galissas
Ano Syros
Ermoupoli
►  mai (15)
►  februar (18)
►  2011 (65)
►  juli (5)
►  juni (17)
►  mai (43)
►  2010 (88)
►  oktober (12)
►  juni (6)
►  mai (66)
►  april (4)